b'\n_START_ARTICLE_\nIeva Juozapaityt\xc4\x97\n_START_SECTION_\nBiografija\n_START_PARAGRAPH_\nGim\xc4\x97 1992\xc2\xa0m. bir\xc5\xbeelio 23 d. Vilniuje (Lietuva) garsi\xc5\xb3 muzik\xc5\xb3 doc. Egl\xc4\x97s Juozapaitien\xc4\x97s ir prof. Vytauto Juozapai\xc4\x8dio \xc5\xa1eimoje. _NEWLINE_2011 m. baig\xc4\x97 Vilniaus m. Versm\xc4\x97s kataliki\xc5\xa1k\xc4\x85j\xc4\x85 gimnazij\xc4\x85. _NEWLINE_2011\xe2\x80\x932012 m. dainavimo mok\xc4\x97si Vilniaus kolegijoje pas doc. Egl\xc4\x99 Juozapaitien\xc4\x99. 2012-2018 m. baig\xc4\x97 magistro studijas Lietuvos muzikos ir teatro akademijoje, prof. Vladimiro Prudnikovo dainavimo klas\xc4\x97je. _NEWLINE_2017-2018 m.  dainavimo mok\xc4\x97si Helsinkio men\xc5\xb3 universiteto Sibelijaus akademijoje (Suomija)._NEWLINE_I.Juozapaityt\xc4\x97 savo profesinius \xc4\xafg\xc5\xabd\xc5\xbeius nuolat tobulina \xc4\xafvairiuose meistri\xc5\xa1kumo kursuose Lietuvoje ir U\xc5\xbesienyje. 2017 m. dalyvavo Londono Meistri\xc5\xa1kumo Kursuose (angl. London Master Classes) Man\xc4\x8desteryje (Jungtin\xc4\x97 Karalyst\xc4\x97).  _NEWLINE_Turi dvi seseris Vaid\xc4\x85 ir Vaiv\xc4\x85. Sutuoktinis - Donatas Parulis.\n_START_SECTION_\nMuzikin\xc4\x97 veikla\n_START_PARAGRAPH_\n2009 ir 2010\xc2\xa0m. tapo \xe2\x80\x9eDain\xc5\xb3 dainel\xc4\x97s\xe2\x80\x9c diplomant\xc4\x97 (vadov\xc4\x97\xc2\xa0\xe2\x80\x93 Alfreda Cechanovi\xc4\x8dien\xc4\x97). _NEWLINE_2016 m.  debiutavo LMTA operos studijos meno projekte \xe2\x80\x9eOne G In\xe2\x80\x9c Tatjanos vaidmeniu (P. \xc4\x8caikovskio opera "Eugenijus Oneginas") kult\xc5\xabros festivalyje PIN Diena 2016: Kult\xc5\xabros martonas Kablyje.   _NEWLINE_Solist\xc4\x97 koncertuoja su LVSO, Lietuvos valstybiniu pu\xc4\x8diam\xc5\xb3j\xc5\xb3 instrument\xc5\xb3 orkestru \xe2\x80\x9eTrimitas\xe2\x80\x9c (dir. Ugnius Vaiginis). 2013\xc2\xa0m. debiutavo Lietuvos nacionalin\xc4\x97je filharmonijoje su Lietuvos kameriniu orkestru (dir. Modestas Barkauskas). Nuo 2012\xc2\xa0m. dirba Lietuvos nacionaliniame operos ir baleto teatre, debiutavo Grizet\xc4\x97s vaidmenyje F. Leharo operet\xc4\x97je \xe2\x80\x9eLinksmoji na\xc5\xa1l\xc4\x97\xe2\x80\x9c. 2014\xc2\xa0m. kartu su Lietuvos valstybiniu simfoniniu orkestru (dirigentas prof. Gintaras Rinkevi\xc4\x8dius) ir Vilniaus miesto opera pasirod\xc4\x97 premjerin\xc4\x97je Dalios Ibelhauptait\xc4\x97s re\xc5\xbeisuotoje D\xc5\xbe. Verd\xc5\xbeio operoje \xe2\x80\x9eTrubad\xc5\xabras\xe2\x80\x9c._NEWLINE_2016 m. koncertavo su LMTA liaudies instrument\xc5\xb3 orkestru (dir. E. Ali\xc5\xa1auskas). Dainavo LRT 2016 m. Naujametiniame koncerte drauge su Lietuvos valstybiniu simfoniniu orkestru (dirigentas prof. Gintaras Rinkevi\xc4\x8dius). _NEWLINE_Solist\xc4\x97 pasirodo koncertin\xc4\x97se programose drauge su pianistais prof. Nijole Ralyte, Justu \xc4\x8ceponiu, Aleksandru Vizbaru, Mihai Diaconescu, vargonininke Renata Marcinkute-Lesieur._NEWLINE_I.B.Juozapaityt\xc4\x97 nuolat dalyvauja \xc4\xafvairiuose televizijos koncertuose ir muzikiniuose projektuose, veda muzikinius renginius ir TV laidas.\n_START_SECTION_\n\xc5\xa0altiniai\n_START_PARAGRAPH_\nhttps://artistdb.eu/lt/nousr/contests/booklet?competition_id=13&stagepass=0&participant=766'